CELEX: C2006/224/85
Language: el
Date: 2006-09-16 00:00:00
Title: Υπόθεση T-464/04: Απόφαση του Πρωτοδικείου της 13ης Ιουλίου 2006 — IMPALA κατά Επιτροπής ( Ανταγωνισμός — Κανονισμός (ΕΟΚ) 4064/89 — Απόφαση με την οποία πράξη συγκέντρωσης κηρύσσεται συμβιβάσιμη με την κοινή αγορά — Αγορές ηχογραφημένης μουσικής και μουσικής μεταδιδόμενης μέσω διαδικτύου — Ύπαρξη συλλογικής δεσπόζουσας θέσεως — Κίνδυνος δημιουργίας συλλογικής δεσπόζουσας θέσεως — Προϋποθέσεις — Διαφάνεια της αγοράς — Μέσα αποτροπής — Αιτιολόγηση — Πρόδηλο σφάλμα εκτιμήσεως )

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/39
            
         Απόφαση του Πρωτοδικείου της 13ης Ιουλίου 2006 — IMPALA κατά Επιτροπής
   (Υπόθεση T-464/04) (1)
   
   («Ανταγωνισμός - Κανονισμός (ΕΟΚ) 4064/89 - Απόφαση με την οποία πράξη συγκέντρωσης κηρύσσεται συμβιβάσιμη με την κοινή αγορά - Αγορές ηχογραφημένης μουσικής και μουσικής μεταδιδόμενης μέσω διαδικτύου - Ύπαρξη συλλογικής δεσπόζουσας θέσεως - Κίνδυνος δημιουργίας συλλογικής δεσπόζουσας θέσεως - Προϋποθέσεις - Διαφάνεια της αγοράς - Μέσα αποτροπής - Αιτιολόγηση - Πρόδηλο σφάλμα εκτιμήσεως»)
   (2006/C 224/85)
   Γλώσσα διαδικασίας: η αγγλική
   Διάδικοι
   
      Προσφεύγουσα: Independant Music Publishers and Labels Association (Impala, διεθνής ένωση) (Βρυξέλλες, Βέλγιο) (εκπρόσωποι: S. Crosby και J. Golding, solicitors, και I. Wekstein-Steg, avocat)
   
      Καθής: Επιτροπή των Ευρωπαϊκών Κοινοτήτων (εκπρόσωποι: A. Whelan και K. Mojzesowicz)
   
      Παρεμβαίνουσες υπέρ της καθής: Bertelsmann AG (Gütersloh, Γερμανία) (εκπρόσωποι: J. Boyce, solicitor, P. Chappatte και D. Loukas, avocats), Sony BMG Music Entertainment BV (Vianen, Κάτω Χώρες) και Sony Corporation of America (SCA) (Νέα Υόρκη, Ηνωμένες Πολιτείες) (εκπρόσωποι: N. Levy, barrister, R. Snelders και T. Graf, avocats)
   Αντικείμενο
   Αίτημα ακυρώσεως της αποφάσεως C (2004) 2815 της Επιτροπής, της 19ης Ιουλίου 2004, με την οποία πράξη συγκέντρωσης κηρύσσεται συμβιβάσιμη με την κοινή αγορά και τη λειτουργία της συμφωνίας για τον ΕΟΧ (υπόθεση COMP/M.3333 — SONY/BMG)
   Διατακτικό
   
               1)
            
            
               Ακυρώνει την απόφαση C(2004) 2815 της Επιτροπής, της 19ης Ιουλίου 2004, με την οποία πράξη συγκέντρωσης κηρύσσεται συμβιβάσιμη με την κοινή αγορά και τη λειτουργία της συμφωνίας για τον ΕΟΧ (υπόθεση COMP/M.3333 — SONY/BMG).
            
         
               2)
            
            
               H Επιτροπή φέρει τα δικαστικά της έξοδα, καθώς και τα τρία τέταρτα των εξόδων στα οποία υποβλήθηκε η προσφεύγουσα.
            
         
               3)
            
            
               Η προσφεύγουσα φέρει το ένα τέταρτο των δικαστικών εξόδων της.
            
         
               4)
            
            
               Οι παρεμβαίνουσες φέρουν έκαστη τα δικαστικά της έξοδα.
            
         
      (1)  ΕΕ C 6 της 8.1.2005 (υπόθεση C-60/04)